Nadškofija Ljubljana

Ribniški pasijon - Grosuplje
2018-04-08 18:00 (Europe/Ljubljana)
»Ne bojte se, otroci moji. Ne bojte se Očeta, ne bojte se mojega Sina in ne bojte se Svetega Duha, ki sedaj prihaja na vse vas. Ne bojte se, veselite se!« S temi besedami Marija, Jezusova in naša mati, spodbuja in hrabri apostole, ki so na binkoštni praznik zbrani skupaj in se nad njih razlijejo darovi Svetega Duha.
Z istimi besedami nagovarja danes tudi nas, naj se ne bojimo pokazati vere v Jezusa Kristusa, naj se ne bojimo biti Njegovi apostoli veselja in miru, naj se ne bojimo svetu prinesti radostne novice.
To je glavni poudarek že 12. Ribniškega pasijona, ki enako kot lani nosi naslov BODITE POGUMNI. Ustvarjalci pasijona se že več mesecev pripravljamo, da bomo lahko v mesecu marcu in aprilu med ljudi ponesli prenovljeno in osveženo zgodbo Jezusovega delovanja, trpljenja in vstajenja, ki jo zapečati prihod Svetega Duha. Posebnost letošnje pasijonske sezone pa je izdaja našega prvega CD-ja z izborom avtorskih skladb prejšnjih uprizoritev Ribniškega pasijona.
RIBNIŠKEGA PASIJONA SE LAHKO UDELEŽITE 8.4., v športni dvorani Brinje, v Grosupljem, ob 19.uri.

Bela nedelja - nedelja Božjega usmiljenja
2018-04-07 - 2018-04-08
Prvo nedeljo po veliki noči imenujemo tudi bela nedelja oz. nedelja Božjega usmiljenja, kot jo je poimenoval sv. Janez Pavel II.
Več o vsebini praznika lahko preberete na spletni strani Katoliške Cerkve.

ŠportKAT igre 2018
2018-04-07 08:00 - 2018-04-08 13:00
ŠportKAT – Salezijanska animacija športa od 7. do 8. aprila 2018 organizira dvodnevni športni turnir z naslovom »ŠportKAT IGRE 2018«. Gre za srečanje, sestavljeno iz športa, kulture, duhovnosti, medsebojnega druženja in spoznavanja.
Program se začne v soboto ob 9h in traja do nedelje ob 14h.
Vabljene so ekipe mladih iz župnij, cerkvenih mladinskih centrov, katoliških gimnazij ipd.
Tekmuje se v treh športih:
– futsal (za fante – najmanj 5 in največ 12)
– odbojka (za dekleta – najmanj 6 in največ 12)
– streetball (za fante – najmanj 3 in največ 6)
STAROSTNO bodo ekipe razporejene v dve kategoriji (velja za vse športe):
– mlajša: rojeni 2002 in mlajši
– starejša: rojeni 1997 in mlajši.
PRIJAVA EKIP je možna preko SPLETNEGA OBRAZCA.
ROK ZA PRIJAVO je 28. marec 2018.
Več informacij pa najdete na sportkat.si/igre2018.
Vir: SKAM

Teološki simpozij
2018-04-03 08:00 - 12:00
Teološki simpozij bo za nadškofijo Ljubljana potekal v Stični, v torek, 3.4.2018.
Pastoralno spremljanje družin z otroki od krsta do prvega razreda. Cerkev na Slovenskem bo prihodnje pastoralno leto (2018–2019) posvetila spremljanju družin z otroki od krsta do obhajila. Tako bo teološki simpozij po veliki noči posvečen prav tej temi. V pastorali je posebej opazna vrzel v odnosu med družinami in župnijo v obdobju med časom, ko so otroci prejeli sveti krst, in časom, ko se vpišejo v prvi razred verouka. Pred krstom otrok namreč družine »iščejo« stik z župnijo, ker želijo, da bi bili otroci krščeni. Po krstu pa se potem pogosto zaprejo same vase, v svojo dinamiko vsakdanjega življenja in obveznosti. Vsaka družina na svoj način živi vero in jo prenaša na svoje otroke. Bolj načrtno se pogosto začne ukvarjati z intenzivnejšim posredovanjem vere šele ob vpisu otrok k verouku in pripravi otrok na prejem prvega svetega obhajila. Zato je prav, da se posvetimo premisleku o družinah, ki so svoje otroke dale krstiti in ti še niso vstopili v veroučni proces. Zaradi tega smo naslovili teološki simpozij: Pastoralno spremljanje družin z otroki od krsta do prvega razreda. Ko gledamo te družine, se lahko kot pastoralni delavci vprašamo: Kako lahko župnija družini v tej dobi posebej pomaga? Kakšne so takrat želje in potrebe staršev in predšolskih otrok? Ali potrebujejo te družine posebno pozornost župnije ali pa je dovolj, da so povabljeni k temu, da redno prihajajo k nedeljski maši in da doma skupaj kot družina molijo? Kako kot pastoralni delavci pristopiti do staršev, ki se niso cerkveno poročili? Kako podpirati tiste, ki so si podelili zakrament zakona? Gotovo pa mora biti na prvem mestu vprašanje: Kako Bog sam gleda na te družine, na starše in otroke? Kako je v njih dejavno navzoč? Kaj želi v njih in po njih udejanjiti sredi tega časa in prostora? Kako lahko to prepoznamo in postanemo še bolj njegovi sogovorniki in sodelavci pri pastoralnem spremljanju družin s predšolskimi otroki?
Potek simpozija:
9.00: molitev in pozdrav (nad)škofa
9.15−9.50: svetopisemska izhodišča razumevanja
človeka, družine in medosebnih odnosov (doc. dr.
Samo Skralovnik)
9.50−10.10: pogovor
10.10−10.30: odmor
10.30−11.05: temeljne smernice pastoralnega
spremljanja družin z otroki od krsta do verouka
(doc. dr. Ivan Platovnjak)
11.05−11.30: pričevanje zakonskega para
11.30−12:10: pogovor po trojicah
12.10−12.55: pogovor z vsemi predavatelji in pričevanjskim
parom
12.55: zaključna molitev in blagoslov (nad)škofa
13.00: kosilo
doc. dr. Ivan Platovnjak DJ
koordinator simpozija

Ribniški pasijon - Ribnica
2018-04-02 18:00
»Ne bojte se, otroci moji. Ne bojte se Očeta, ne bojte se mojega Sina in ne bojte se Svetega Duha, ki sedaj prihaja na vse vas. Ne bojte se, veselite se!« S temi besedami Marija, Jezusova in naša mati, spodbuja in hrabri apostole, ki so na binkoštni praznik zbrani skupaj in se nad njih razlijejo darovi Svetega Duha.
Z istimi besedami nagovarja danes tudi nas, naj se ne bojimo pokazati vere v Jezusa Kristusa, naj se ne bojimo biti Njegovi apostoli veselja in miru, naj se ne bojimo svetu prinesti radostne novice.
To je glavni poudarek že 12. Ribniškega pasijona, ki enako kot lani nosi naslov BODITE POGUMNI. Ustvarjalci pasijona se že več mesecev pripravljamo, da bomo lahko v mesecu marcu in aprilu med ljudi ponesli prenovljeno in osveženo zgodbo Jezusovega delovanja, trpljenja in vstajenja, ki jo zapečati prihod Svetega Duha. Posebnost letošnje pasijonske sezone pa je izdaja našega prvega CD-ja z izborom avtorskih skladb prejšnjih uprizoritev Ribniškega pasijona.
RIBNIŠKEGA PASIJONA SE LAHKO UDELEŽITE 2.4. v športnem centru Ribnica, ob 19.uri.

Velika noč
2018-03-31 - 2018-04-01
Na veliko noč, 1. aprila 2018, bo ljubljanski nadškof msgr. Stanislav Zore OFM ob 8.30 daroval vstajenjsko sv. mašo v stolnici sv. Nikolaja. Ob 15.00 bo v cerkvi sv. Jožefa na Poljanah v Ljubljani vodil votivno protipotresno pobožnost.
Škof Jamnik bo vstajenjsko sv. mašo ob 6.00 daroval v župnijski cerkvi v Preski, ob 9.00 pa v župnijski cerkvi v Žireh.
Škof Šuštar bo vstajenjsko sv. mašo s procesijo ob 7.00 daroval v župnijski cerkvi v Mekinjah, ob 10.00 pa bo maševal v župnijski cerkvi v Kranjski Gori.
Več o vsebini praznika lahko preberete na spletni strani Katoliške Cerkve.

Velikonočna vigilija
2018-03-31 19:00
Na veliko soboto, 31. marca 2018, ob 20.00 bo ljubljanski nadškof msgr. Stanislav Zore OFM v stolnici vodil velikonočno vigilijo.
Škof Jamnik bo vigilijo ob 19.00 vodil v župnijski cerkvi Ljubljana – Trnovo.
Škof Šuštar bo vigilijo ob 19.00 vodil v župnijski cerkvi v Kranju.

Bogoslužje velikega petka
2018-03-30 17:30
Na veliki petek, 30. marca 2018, bo ob 18.30 ljubljanski pomožni škof msgr. dr. Franc Šuštar v ljubljanski stolnici vodil bogoslužje velikega petka. Bogoslužja se bosta udeležila tudi nadškof Zore in pomožni škof Jamnik.

Krizmena maša
2018-03-29 08:00
Ljubljanski nadškof metropolit msgr. Stanislav Zore OFM bo v prisotnosti pomožnih škofov msgr. dr. Antona Jamnika in msgr. dr. Franca Šuštarja v ljubljanski stolnici sv. Nikolaja 29. marca, ob 9. uri, daroval krizmeno mašo. Pri njej bo posvetil olja, ki jih bodo diakoni, duhovniki in škofje uporabljali pri podeljevanju zakramentov.

Veliki četrtek
2018-03-28 - 2018-03-29
Na veliki četrtek, 29. marca 2018, bo ob 9.00 ljubljanski nadškof metropolit msgr. Stanislav Zore OFM v stolnici sv. Nikolaja daroval krizmeno mašo. Somaševanja se bosta udeležila pomožna škofa Jamnik in Šuštar ter duhovniki ljubljanske nadškofije.
Ob 18.30 bo ljubljanski nadškof msgr. Stanislav Zore OFM v stolnici daroval večerno mašo Gospodove večerje.
Škof Jamnik bo mašo ob 19.00 daroval v župnijski cerkvi Ljubljana – Vič.
Škof Šuštar bo mašo ob 19.00 daroval v župnijski cerkvi v Kokri.
Več o vsebini praznika lahko preberete na spletni strani Katoliške Cerkve.

Cvetna nedelja
2018-03-24 - 2018-03-25
Na cvetno nedeljo, 25. marca 2018, bo ob 9.00 ljubljanski pomožni škof msgr. dr. Anton Jamnik na dvorišču nadškofijskega dvorca blagoslovil oljke in zelenje, nato bo v stolnici sv. Nikolaja daroval sveto mašo cvetne nedelje.
Ljubljanski pomožni škof msgr. dr. Franc Šuštar bo ob 10.00 daroval sveto mašo cvetne nedelje v župnijski cerkvi na Vranji Peči.

Postna premišljevanja - p. Peter Vrabec OFM
2018-03-21 18:30
Nadškofijski referat za izobraževanje odraslih tudi letos organizira Postna premišljevanja. Potekala bodo ob sredah, v veliki dvorani Teološke fakultete, vedno s pričetkom ob 19.30h.
21.3.2018 bo zbrane nagovoril p. Peter Vrabec OFM. Naslov njegovega premišljevanja: KAKO SE UPRETI DELOVANJU HUDEGA DUHA? POSLANSTVO DUHOVNIKA EKSORCISTA. Vabljeni!

Teden družine 2018
2018-03-18 - 2018-03-25
Tudi letos bomo od 19. marca (slovesni praznik sv. Jožefa) do 25. marca (slovesni praznik Gospodovega oznanjenja, ki ga bomo letos liturgično praznovali v soboto, 24. marca), obhajali teden družine.
V središču tedna družine so letos zakonci. Papež Frančišek je o zakramentu zakona dejal: “Moški in ženska, ki se ljubita! To je Božja mojstrovina.”
Namen letošnjega tedna družine je:

da zakonca bolje spoznata, kaj pravi Sveto pismo o zakonskem življenju;
da povabita Boga v svoj odnos;
da poživita ljubezen v zakonu;
da prepoznata, zakaj je zakon zakrament in zaživita iz njegove moči.

Za zakonce so pripravljene zloženke, na katerih so preproste in konkretne spodbude za moža in ženo za vsak dan v tem tednu. Povabljeni so, da naredijo te predlagane korake.
Župniki lahko v tem tednu povabijo zakonce, da se udeležijo sv. maše. Po možnosti lahko darujejo tudi kakšno sv. mašo posebej za blagoslov vseh družin.
Zloženka za zakonce je oblikovana v podaljšanem A4 formatu. Če jo boste boste printali na navadnem A4 formatu, bo zato nekoliko manjši tekst:
Teden druzine 2018, zloženka

Postna predavanja - msgr. dr. Rudolf Koncilija
2018-03-14 18:30
Nadškofijski referat za izobraževanje odraslih tudi letos organizira Postna premišljevanja. Potekala bodo ob sredah, v veliki dvorani Teološke fakultete, vedno s pričetkom ob 19.30h.
14.3.2018 bo zbrane nagovoril msgr. dr. Rudolf Koncilija. Naslov njegovega premišljevanja: “KAKO MOREŠ REČI, DA NI BOGA?” I. CANKAR > F. NIETZSCHEJU. Vabljeni!

Spomladansko srečanje za člane ŽPS za 2. in 4. arhidiakonat
2018-03-09 - 2018-03-10
Vabimo vas k prijavi na spomladansko srečanje članov ŽPS in sicer v soboto, za udeležence iz dekanij 2. in 4. arhidiakonata (dekanije: Radovljica, Kranj, Šenčur, Tržič, Škofja Loka, Vrhnika, Cerknica, Ribnica, Grosuplje). V kolikor se člani srečanja ne bi mogli udeležiti, se lahko udeležijo srečanja za 1. in 3. arhidiakonat.
Na srečanju bomo ob iztočnici g. nadškofa msgr. Stanislava Zoreta OFM, razmišljali o tem, kako skupaj skrbeti za župnijo.

Program srečanja
9.00 Molitev
9.15 Pogled g. nadškofa na življenje v župniji v prihodnosti
10.00 Izkušnje in dobra praksa župljanov:
· župnije, ki je ostala brez župnika,
· župnije, v kateri župljani župniku zelo dejavno pomagajo pri delih, ki niso vezana na posvečenje
11.00 Odmor
11.30 Delo po skupinah
13.00 Kosilo

Srečanje Ljubljana skupaj
2018-03-09 18:00
Ljubljana skupaj so srečanja, namenjena mladim iz ljubljanskih dekanij. Nastala so na pobudo mladih z željo po druženju, spoznavanju, povezovanju, molitvi, slavljenju, glasbi.
Naslednje srečanje Ljubljana skupaj bo v petek, 9. marca 2018, ob 19. uri v župniji Polhov Gradec. Srečanje se prične s slavilno molitvijo v cerkvi, nato bo križev pot z baklami in lučkami. Sledi pogostitev in druženje. Lepo vabljeni!

Postna premišljevanja - p. mag. Janez Poljanšek DJ
2018-03-07 18:30
Nadškofijski referat za izobraževanje odraslih tudi letos organizira Postna premišljevanja. Potekala bodo ob sredah, v veliki dvorani Teološke fakultete, vedno s pričetkom ob 19.30h.
7.3.2018 bo zbrane nagovoril p. mag. Janez Poljanšek DJ. Naslov njegovega premišljevanja: UDOMAČITI ZVERI (DUHOVNI BOJ). Vabljeni!

Tomaževa proslava
2018-03-05 08:00
V ponedeljek, 5. marca 2018, bo na Teološki fakulteti Univerze v Ljubljani potekala Tomaževa proslava.
Ob 9.00 bo v stolni cerkvi sv. Nikolaja sveta maša, ki jo bo ob somaševanju škofov in duhovnikov daroval ljubljanski nadškof metropolit in veliki kancler Teološke fakultete msgr. Stanislav Zore OFM, nato bo ob 10.30 slavnostna akademija (Velika dvorana Teološke fakultete, Poljanska c. 4, Ljubljana). Slavnostni nagovor bo imel prof. dr. Janez Vodičar SDB pod naslovom »In boste moje priče« (Apd 1,8). Sledila bo podelitev diplomskih in magistrskih listin ter potrdil o sklepu študija.
Pri sveti maši in slavnostni akademiji sodelujejo: Mešani pevski zbor študentov TEOF pod vodstvom as. dr. Cecilije Oblonšek, Zbor bogoslovnega semenišča Ljubljana pod vodstvom as. dr. Matjaža Celarja in Zbor Gimnazije Želimlje pod vodstvom prof. Polone Stegu.
Vir: Katoliška Cerkev

Pridi na Zimske radosti!
2018-03-01 07:00 - 2018-03-04 16:00
Štiridnevni program za študente in mlade zaposlene od 18. do 29. leta starosti zaznamujejo:

druženje
šport
odnos z Bogom

Dneve sooblikujemo sami, sodelujemo pri pripravi obrokov in se družimo (ob klepetu, družabnih igrah, ogledu filma, sprehodih). Zimske radosti so predvsem odmik in oddih od vrveža vsakdanjega sveta.
Šport: glede na želje bo možnost za smučanje, plavanje, pohajkovanje po zimski naravi. Z namenom, da se spoznavamo, gradimo odnose ter delimo osebna spoznanja.
Kdaj: četrtek, 1. 3. (odhod iz Ljubljane ob 18h) – nedelja, 4. 3. 2018 (vračamo se v poznih popoldanskih urah).
Kje: v Bohinjski Bistrici.
Dejavnosti: Smučanje, sankanje, plavanje, pohodništvo, druženje, duhovni program (vsak dan skupna molitev, maša).
Cena: prispevek za namestitev – 30 EUR. Hrano prispevajo udeleženci.
Udeležba na dodatnih (športnih) dejavnostih – stroške krije vsak sam.
Vir: SKAM

Postna premišljevanja - upokojeni nadškof mag. Alojz Uran
2018-02-28 18:30
Nadškofijski referat za izobraževanje odraslih tudi letos organizira Postna premišljevanja. Potekala bodo ob sredah, v veliki dvorani Teološke fakultete, vedno s pričetkom ob 19.30h.
28.2.2018 bo zbrane nagovoril upokojeni ljubljanski nadškof msgr. mag. Alojz Uran. Naslov njegovega premišljevanja: KAKO DOŽIVLJAM BOGA V NJEGOVEM DELOVANJU V MOJEM SRCU. Vabljeni!

Obisk Ad limina apostolorum slovenskih škofov
2018-02-25 - 2018-03-03
Slovenski škofje bodo med 26. februarjem in 3. marcem 2018 opravili obisk na grobu apostolov v Rimu Ad limina apostolorum.
Škofje so dolžni vsakih pet let oz. kakor je določeno s strani Svetega sedeža obiskati grobove apostolov Petra in Pavla ter svetemu očetu Frančišku, nasledniku apostola Petra, podati poročilo o stanju škofije, ki jim je zaupana (prim. Zakonik cerkvenega prava, kann. 399-400). Slovenski škofje bodo med drugim obiskali razne urade rimske kurije ter poročali o stanju vere v državi, o ekonomskem stanju škofij, o katehezi in katoliški vzgoji, o stanju duhovniških in redovniških poklicev, o področju ekumenizma ter evangelizaciji.
Slovenski škofje so opravili obisk Ad limina apostolorum aprila 2001 ter januarja 2008. Obisk Ad limina je dolžnost, ki je naložena škofom osebno in izhaja iz stare navade, ki jo je v današnji obliki z odlokom določil papež Pij X. (31. decembra 1909). Dolžnost vključuje obvezo škofov obiskati grobove apostolov Petra in Pavla ter se predstaviti rimskemu papežu, kar je izraz spoštovanja in škofovskega bratstva, dokaz vdanosti in pokorščine, ter hvaležnost apostolskemu sedežu za pomoč pri vodenju krajevne Cerkve.

dr. Tadej Strehovec
generalni tajnik SŠK
Vir: Katoliška Cerkev

Znanstveni posvet o profesorju Francu Grivcu ter profesorju in nadškofu Francu Perku na Teološki fakulteti
2018-02-20 08:00 - 13:00
Ob desetletnici smrti beograjskega nadškofa prof. dr. Franca Perka (1929-2008) in 140. obletnici rojstva prof. dr. Franca Grivca (1878-1963) prireja Teološka fakulteta Univerze v Ljubljani znanstveni posvet, ki bo potekal v torek, 20. februarja 2018, od 9.00 do 13.45 v veliki dvorani Teološke fakultete v Ljubljani (Poljanska cesta 4).
Prof. dr. Franc Grivec (1878-1963), doma iz Velikega Lipovca v župniji Ajdovec na Dolenjskem, je bil dolgoletni profesor na Teološki fakulteti v Ljubljani. Spada med vodilne katoliške teologe nauka o Cerkvi (ekleziologije) in preučevalce vzhodnega bogoslovja v prvi polovici 20. stoletja. Že kot gimnazijec in nato bogoslovec se je živo zanimal za slovanske jezike in književnost. Po duhovniškem posvečenju (1902) je nadaljeval teološke študije v Innsbrucku in jih leta 1905 sklenil z doktorsko tezo o poskusih zedinjenja s katoliško Cerkvijo med vzhodnimi Slovani. Po prvi svetovni vojni je nekaj časa predaval v Zagrebu, po ustanovitvi Univerze v Ljubljani (1919) pa v Ljubljani. Bil je pobudnik in vodilni sodelavec znamenitih velehradskih kongresov (1907-1936), ki so imeli za cilj zbližanje med pravoslavno in katoliško Cerkvijo. Zgodaj se je zavzel za ciril-metodijsko idejo, ki bi jo lahko takole opisali: Slovani naj kot most povezujejo Vzhod in Zahod; slovanski katoliški teologi naj preučujejo vzhodno pravoslavno teologijo; sveta brata, ki sta delovala v 9. stoletju, pa sta apostola enakopravnosti vseh narodov in predstavnika ene, vesoljne Cerkve iz obdobja pred razkolom ter zavetnika cerkvene edinosti. Profesor Grivec je v ljubljanski škofiji dolgo časa vodil zedinitveno bratovščino Apostolstvo sv. Cirila in Metoda. Leta 1927 je ustanovil revijo te bratovščine Kraljestvo božje, vanjo veliko pisal in jo nekaj let tudi sam urejeval.
Leta 1924 je Grivec napisal obsežno delo Cerkev (2. izdaja je izšla 1943), ki je prvi slovenski učbenik nauka o Cerkvi. Obsežneje upošteva tudi pravoslavno pojmovanje Cerkve. Leta 1927 je objavil prvo delo o sv. Cirilu in Metodu. V letih pred 2. svetovno vojno je vse bolj postavljal v ospredje ciril-metodijska vprašanja: življenje, delo in nauk svetih bratov, bizantinološka in slavistična vprašanja. Leta 1938 je izšla njegova obširna knjiga Slovenski knez Kocelj. Dokazal je tesno zvezo naših najstarejših književnih spomenikov in naše zgodovine z delovanjem Cirila in Metoda. Spoznanja o njunem življenju in delu je leta 1963 strnil v delu Slovanska blagovestnika sv. Ciril in Metod 863 – 1963. Profesor Franc Grivec je umrl 26. junija 1963 v Ljubljani.
Vodilna misel njegovega teološkega snovanja je bila: Kristus živi in deluje v Cerkvi kot svojem skrivnostnem telesu, katerega glava je. Bil je navdušen delavec za edinost kristjanov, ki si jo je v skladu s tedanjim gledanjem predstavljal kot vrnitev drugih kristjanov pod okrilje katoliške Cerkve; poleg tega je bil plodovit teolog, slavist, zgodovinar in organizator. Na temelju skupne teološke dediščine, ki jo je odkrival v staroslovanskih virih, je skušal preraščati nasprotja med vzhodnim in zahodnim naukom o Cerkvi.
Prof. dr. Franc Perko (1929–2008) je v Enciklopediji Slovenije zabeležen kot teolog, nadškof in metropolit v Beogradu. Rojen je bil v Krki na Dolenjskem leta 1929. Duhovnik je postal 1953. Diplomiral je na Teološki fakulteti v Ljubljani (1961), kjer je nadaljeval podiplomski študij pri prof. Francu Grivcu in ga dokončal z disertacijo Filozofija in teologija sv. Cirila in Metoda (1963). Z njo je dopolnil in nadgradil šestdesetletno prizadevanje svojega mentorja pri osvetljevanju ciril-metodijske misli. V prvem delu obravnava Konstantinovo (Cirilovo) filozofijo, v drugem pa teološki nauk obeh bratov, predvsem njuna stališča glede cerkvene edinosti in nauka o izhajanju Svetega Duha. Profesor Perko je poleg tega napisal še ok. petnajst tehtnih razprav o življenju in delovanju svetih bratov. Ob povišanju ljubljanske škofije v nadškofijo (1961) in v metropolijo (1968) je poudaril, da je slovenska cerkvena samostojnost dragocena dediščina nekdanje Metodove metropolije s sedežem v Sirmiju (današnji Sremski Mitrovici), h kateri so spadale tudi vzhodne slovenske dežele pod knezom Kocljem.
Na Vzhodnem inštitutu v Rimu je Perko napravil magisterij iz vzhodnega bogoslovja (1968). V Ljubljani je v letih od 1963 do 1986 predaval nauk o Cerkvi, teologijo nekatoliških Cerkva in teologijo dialoga ter postal leta 1976 izredni profesor. Več let je bil član Mednarodne katoliško-pravoslavne komisije za dialog in Mednarodne teološke komisije pri rimski Kongregaciji za nauk vere. Veliko je deloval in se pisno udejstvoval na področju ekumenskega zbližanja med cerkvami v bivši Jugoslaviji. Pisal je o vprašanjih nauka o Cerkvi, ekumenizma ter odnosov med Cerkvijo in družbo.
Po upokojitvi beograjskega nadškofa Alojzija Turka (1986) je papež Janez Pavel II. profesorja Perka imenoval za beograjskega nadškofa metropolita. Kot malokdo je poznal ozadje napetosti, ki so prešle v vojno na tleh nekdanje Jugoslavije. Na cerkvenem področju je veliko prispeval k umiritvi in obnovitvi dialoga med katoličani in pravoslavnimi. Bil je vztrajen zagovornik miru in sprave, velik domoljub in nasprotnik nacionalizma. V pogovorih z diplomati je bil zagovornik samostojne Slovenije in procesa osamosvajanja. Njegovo škofovsko geslo je bilo: »Zedinjeni v Duhu«. Leta 2001 se je upokojil in se vrnil v Slovenijo, kjer je leta 2008 dokončal svoje zemeljsko potovanje.
Vir: Katoliška Cerkev

Svetovni dan bolnikov
2018-02-10 - 2018-02-11
Lurške Matere Božje se spominjamo 11. februarja, ko obhajamo tudi svetovni dan bolnikov. V baziliki Marije Pomagaj na Brezjah bo dopoldan potekalo romanje bolnikov in ostarelih. Sveto mašo ob 10. uri bo daroval murskosoboški škof msgr. dr. Peter Štumpf.
Lurški Materi Božji so se radi priporočali že naši predniki, mnogi so romali k njej v Lurd, še številčnejši so se ji priporočali doma, ker niso mogli na dolgo romanje. Na dan Lurške Matere Božje praznujemo tudi svetovni dan bolnikov.
Na svetovni dan bolnikov lahko po priprošnji Marije, Jezusove in naše matere, prosimo usmiljenega Jezusa, naj vsem nam nakloni razpoložljivost za služenje potrebnim in – bolj konkretno – našim bolnim bratom in sestram.
Romarska maša za bolne in ostarele, ki jo bo vodil murskosoboški škof msgr. dr. Peter Štumpf, bo ob 10. uri v baziliki Marije Pomagaj. Med mašo bodo duhovniki delili zakrament bolniškega maziljenja.
Vir: Marija Pomagaj Brezje

Literarni večer revije Tretji dan in društva SKAM
2018-02-08 18:00
Revija Tretji dan in Skupnost katoliške mladine ob slovenskem kulturnem prazniku vljudno vabita na
pogovor o religiozni prozi in razglasitev zmagovalcev literarnega natečaja krščanske revije Tretji dan, ki bo v četrtek, 8. 2., ob 19:00 v dvorani društva SKAM, Jurčičev trg 2, Ljubljana.
Literarni večer bo povezovala Nina Ditmajer, urednica za književnost pri reviji Tretji dan, v pogovoru pa bosta sodelovala člana komisije literarnega natečaja: Robert Titan Felix in Denis Škofič.
Sledila bo razglasitev rezultatov literarnega natečaja, kratka predstavitev in branje iz nagrajenih del.
Lepo vabljeni!
Vir: SKAM

Odprtje razstave Umetniki za karitas
2018-02-08 09:00
VAS IN VAŠE PRIJATELJE VLJUDNO VABIMO
V ČETRTEK, 8. FEBRUARJA 2018 V LJUBLJANO
NA POČASTITEV KULTURNEGA PRAZNIKA
OB 10. uri bo sveta maša v Ljubljanski stolnici,
ki jo bo za vse ljubitelje umetnosti in kulture
daroval nadškof msgr. Stanislav Zore.
Pel bo Župnijski pevski zbor iz Šturij pod vodstvom Marinke Šuštar,
orgelska spremljava Gregor Klančič.

Ob 11. uri bo v galeriji Družina, Krekov trg 1
odprtje razstave likovnih del, ki so nastala v 23. mednarodni koloniji

Udeleženci kolonije:
ANADLOVIC MARKO, ČUFER ANDREJKA, DUPALO-LOSS ANUSCHKA,
FUŽIR LEANDER, JAZBAR BRANKO, OVSEC JANEZ,
ÖZEL AHMET, SNOJ JOŠT, ZIMIC IGOR, ZUPAN EDO.
Razstavljena bodo tudi dela strokovnih sodelavcev in udeležencev dneva odprtih vrat.
Glasbeni poklon kulturnemu prazniku Pevski zbor župnije Šturje.
Predstavitev Umetnikov za karitas
Jožica Ličen, sodelavka Karitas in Anamarija Stibilj Šajn, likovna kritičarka.
Razstavo bo odprl nadškof Stanislav Zore.
Vstop je prost, prostovoljni prispevki in darovi od posvojenih likovnih del bodo namenjen pomoči družinam v stiski.
Geslo kolonije in prodajnih razstav 2017/2018:
»Ljubezen je…«

Romanje z Brezij v Vrbo
2018-02-08 07:30
Ob slovenskem kulturnem prazniku bomo tudi letos romali z Brezij v Vrbo. Romanje bomo pričeli s sveto mašo ob 8.30 v baziliki Marije Pomagaj.
Ob slovenskem kulturnem prazniku se vsako leto spomnimo številnih, ki so bogatili in ustvarjajali slovensko kulturo. Praznik obeležimo z romanjem od bazilike Marije Pomagaj na Brezjah do Vrbe, rojstne hiše pesnika Franceta Prešerna ter škofa Antona Vovka.
Najprej se bomo zbrali pri sveti maši ob 8.30 v baziliki Marije Pomagaj in se nato podali na pot po stari romarski poti, ki je povezovala Brezje, Vrbo in naprej Višarje.
Na poti se bomo ustavili na krajih, ki so iz različnih vidikov zaznamovali Zgornjo Gorenjsko: v Begunjah pri domačiji Avsenik, na Rodinah, domačiji Janeza Jalna, v Doslovčah, pri Finžgarju, na Breznici, pri Janševem čebelnjaku, romanje pa bomo zaključili v Vrbi, z molitvijo v cerkvi svetega Marka.
Lepo vabljeni!
Vir: Marija.si

Katehetski simpozij
2018-02-07 - 2018-02-10
Vse duhovnike, katehistinje in katehiste vabimo na 48. katehetski simpozij z naslovom V mreži: Družine, odrasli in mladi v današnjem svetu – priložnosti za oznanilo evangelija, ki bo od 8. do 10. februarja 2018 v Hiši kruha pri Svetem Duhu pri Škofj i Loki.
Letošnja tema se bo osredotočila na izziv, kako katehizirancem od najmlajših do zrelih let sredi mreže odnosov in omrežij sodobnega sveta oznaniti Jezusa Kristusa.
Predavanja:
– dr. Vinko Potočnik: Kristjan v omrežju sodobnih družb in kultur;
– dr. Sara in Drago Jerebic: Vloga kateheta v mreži odnosov s katehiziranci in njihovimi družinami;
– dr. Matjaž Celarc: Jezus, Učitelj učiteljev – Jezusova pripovedna kateheza na poti v Jeruzalem;
– g. Miha Kramli: Zanke elektronskega mreženja.
Prijave in informacije pet dni pred začetkom simpozija: Slovenski katehetski urad, Poljanska c. 2, 1000 Ljubljana; 01/434-72-88, 031/312-110; sku@ rkc.si; http://sku.rkc.si.

Gnidovčev dan
2018-02-04 16:00
Gnidovčev dan bo potekal v cerkvi Srca Jezusovega na Taboru v Ljubljani, slovesna sveta maša se bo začela ob 17h.

Spomladansko srečanje ŽPS za 1. in 3. arhidiakonat
2018-02-02 - 2018-02-03
Vabimo vas k prijavi na spomladansko srečanje članov ŽPS in sicer v soboto, 3. februarja, za udeležence iz dekanij 1. in 3. arhidiakonata (dekanije: Ljubljana-Center, Ljubljana-Moste, Ljubljana-Šentvid, Ljubljana-Vič/Rakovnik, Kamnik, Domžale, Litija, Zagorje). V kolikor se člani tega srečanja ne bi mogli udeležiti, se lahko udeležijo srečanja za 2. in 4. arhidiakonat.
Na srečanju bomo ob iztočnici g. nadškofa msgr. Stanislava Zoreta OFM, razmišljali o tem, kako skupaj skrbeti za župnijo.

Program srečanja
9.00 Molitev
9.15 Pogled g. nadškofa na življenje v župniji v prihodnosti
10.00 Izkušnje in dobra praksa župljanov:
· župnije, ki je ostala brez župnika,
· župnije, v kateri župljani župniku zelo dejavno pomagajo pri delih, ki niso vezana na posvečenje
11.00 Odmor
11.30 Delo po skupinah
13.00 Kosilo

Jezusovo darovanje v templju - svečnica
2018-02-01 - 2018-02-02
Na svečnico se spominjamo Jezusovega darovanja v templju, ko sta Marija in Jožef prinesla Jezusa v tempelj, da bi ga, po judovskem običaju, darovala Bogu. Ta dan po Sloveniji poteka dan posvečenega življenja, na katerem se zberejo vsi redovniki. V naši nadškofiji se bodo zbrali v župniji Ljubljana –Sveti Peter, ob 14. uri molitvena ura in ob 15.00 sv. maša.
